
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 177
                                                               din 28 august 2025
privind repartizarea în regim de închiriere a unei locuinţe pentru tineri construită prin A.N.L. şi actualizarea Anexei nr. 1 la Hotărârea Consiliului Local Sighișoara nr. 164/31.07.2025, respectiv a Listei de prioritate pentru acordarea locuinţelor A.N.L.

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 24.625/04.08.2025 şi la Consiliul Local Sighișoara cu nr. 26.062/18.08.2025, de referatul de aprobare, înregistrat cu nr. 24.642/04.08.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;


Având în vedere procesul - verbal cu nr. 24.508/01.08.2025 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, potrivit căruia:


- s-a propus repartizarea conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 164/31.07.2025, pentru doamna Bereşteanu Dumitriţa, a apartamentului nr. 14, situat în Municipiul Sighișoara, str. Rozelor, nr. 17, compus din 2 (două) camere și dependințe, urmare a adresei S.C. Apă Termic Transport S.A. cu nr. 1379/16.07.2025, înregistrată la Municipiul Sighișoara cu nr. 23.080/17.07.2025, cu referire la comunicarea acestei locuințe libere aflată în administrarea acestei societăţi şi, pe cale de consecință, eliminarea solicitantei de pe Lista de prioritate pentru acordarea locuinţelor A.N.L., aprobată prin Hotărârea Consiliului Local Sighișoara nr. 164/31.07.2025;

- s-a propus eliminarea domnului Geană Ciprian, titular al dosarului nr. 20.999/02.09.2020, de pe lista de prioritate pentru atribuirea unei locuințe construite prin Agenția Națională pentru Locuințe, aprobată prin Hotărârea Consiliului Local Sighișoara nr. 164/31.07.2025, ca urmare a cererii înregistrate la Municipiul Sighişoara cu nr. 24.379/31.07.2025;


Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1.275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, republicată, cu modificările şi completările ulterioare; 

Având în vedere Hotărârea Consiliului Local Sighișoara nr. 174/29.11.2024 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 661/05.12.2024 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;  

Având în vedere Hotărârea Consiliului Local Sighişoara nr. 47/28.02.2022 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Sighişoara;


Având în vedere prevederile Hotărârii Consiliului Local Sighișoara nr. 164/31.07.2025 privind actualizarea Anexei nr. 1 la Hotărârea Consiliului Local Sighișoara nr. 139/30.06.2025, respectiv a Listei de prioritate pentru acordarea locuințelor A.N.L.;

Având în vedere adresa S.C. Apă Termic Transport S.A. cu nr. 1.379/16.07.2025, înregistrată la Municipiul Sighișoara cu nr. 23.080/17.07.2025, cu referire la comunicarea unei locuințe libere aflată în administrarea acestei societăți;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara și a Contractului - cadru de închiriere pe suprafețele de locuință, aprobat prin Hotărârea Consiliului Local Sighișoara nr. 209/31.08.2022;


Având în vedere îndeplinirea condițiilor legale pentru obținerea unei locuințe, în blocurile construite prin Agenția Națională pentru Locuințe, aflate în administrarea S.C. Apă Termic Transport S.A.;

Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 24.626/04.08.2025, cu propunerea de repartizare în regim de închiriere a unei locuinţe pentru tineri construită prin A.N.L. şi actualizarea Anexei nr. 1 la Hotărârea Consiliului Local Sighișoara nr. 164/31.07.2025, respectiv a Listei de prioritate pentru acordarea locuinţelor A.N.L.;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:      


Art. 1. Se aprobă repartizarea în regim de închiriere a unei locuinţe pentru tineri construită prin Agenţia Naţională pentru Locuinţe, astfel:


(1) Se repartizează apartamentul situat în Municipiul Sighișoara, str. Rozelor, nr. 17, ap. 14, compus din 2 (două) camere și dependințe, doamnei Bereşteanu Dumitriţa.


Art. 2. Se aprobă modificarea Anexei nr. 1 la Hotărârea Consiliului Local Sighișoara nr. 164/31.07.2025, în sensul că se elimină din Lista de prioritate pentru acordarea locuințelor A.N.L. poziția 18, privind pe Bereşteanu Dumitriţa, cu domiciliul în Sighișoara, str. Libertăţii, nr. 34, punctaj 67, data cererii: 04.09.2020, nr. camere: 2 (două), conform articolului precedent, respectiv poziția 17, privind pe Geană Ciprian, cu domiciliul actual în Sighișoara, str. Mihai Viteazu, nr. 6, bl. B/2, sc. A, ap. 12, et. 3, punctaj 67, data cererii: 02.09.2020, nr. camere: 2 (două), conform cererii înregistrate la Municipiul Sighişoara cu nr. 24.379/31.07.2025.


Art. 3. Administratorul S.C. Apă Termic Transport S.A. va încheia contractul de închiriere, ca urmare a repartizării locuinței.


Art. 4. Date fiind prevederile articolelor precedente, în urma modificărilor, se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrarea Domeniului Public şi Privat din cadrul aparatului de specialitate al acestuia şi S.C. Apă Termic Transport S.A.


Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.  

PREŞEDINTE DE ŞEDINŢĂ,
  

     Grecu Andrei - Victor
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  2 ex. S.C. Apă Termic Transport S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri construite prin A.N.L.

18 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 177/28.08.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


